

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 13.01.2025** |  |  |

**Συνεχίζονται οι αιτήσεις για το νέο πρόγραμμα κατάρτισης και απασχόλησης με 100% επιδότηση έως 13.416 ευρώ**

Συνεχίζεται η υποβολή αιτήσεων για το νέο πρόγραμμα της ΔΥΠΑ που συνδυάζει επιδοτούμενη κατάρτιση και απασχόληση για ανέργους δικαιούχους του Ελάχιστου Εγγυημένου Εισοδήματος και αστέγους.

Οι επιχειρήσεις που θα προσλάβουν ανέργους σε νέες θέσεις εργασίας μέσω της δράσης θα λάβουν επιχορήγηση ύψους 100% του μισθού και των εισφορών (έως 1.118 € μηνιαία και 13.416 € συνολικά) για 12 μήνες απασχόλησης. Οι άνεργοι, πριν την απασχόλησή τους, θα παρακολουθήσουν πρόγραμμα κατάρτισης 80 ωρών, είτε για την ειδικότητα υπαλλήλου γραφείου είτε πωλητή, και θα λάβουν 400 € εκπαιδευτικό επίδομα μετά την πιστοποίησή τους.

Οι επιχειρήσεις που ενδιαφέρονται να συμμετάσχουν μπορούν να υποβάλλουν την αίτησή τους αποκλειστικά ηλεκτρονικά, στο σύνδεσμο:

<https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon>

Ο συνολικός προϋπολογισμός του προγράμματος ανέρχεται στα 151.666.000 € και χρηματοδοτείται από το Ταμείο Ανάκαμψης και Ανθεκτικότητας.

Για τη Δημόσια Πρόσκληση και για περισσότερες πληροφορίες, οι ενδιαφερόμενοι μπορούν να επισκεφτούν τη διεύθυνση:

<https://www.dypa.gov.gr/proghrammata-anoikhta>